 Dhab ahaantiina, in inkaaniyadkii burburay dib loo dhiso, waxaa ka dhib badnaan doonta in wadaniyadii iyo dhaqankii qowmiga ahaa ee Soomaalinimada ku qotomay ee burburay dib loo dhiso, waxaa iyana xaaladdan cakiran ee noocan ah in si sahlan looga baxo turaanturo ku ah dhaqaalaha liita iyo iyadoo aanu maamulka cusubi gacanta ku wada haynin dhamaanba dalkii oo dhan, oo ay ku jiraan ilihii wax soo saar ee miisaaniyadda qaranka laga unki lahaa si wax ku ool leh, tan, waxaa barbar-socda 10-ka madaxweyne-ku sheeg ee mid waliba soo hor fadhiistay waxa loogu yeedho dawlad-goboleedyo metela deegaanadooda, balse, ah kuwo ka shiidaal qaata ciddo shisheeye, midkastaana u haysto inuu yahay Madaxweyne run ah oo ka awood weyn Farmaajo, arimahan iyo kuwo kale oo badan oo aanan qormadaydan kooban kuwada xusi Karin, ayaa ah, kuwo mugdi gelinaya in hogaamiyaha cusubi si fudud u xaqiijiyo aragtidiisa iyo himiladda umadda soomaaliyeed ee isbedelka iyo dawladnimada u ooman. 